**СТАТУТ**

**Дзяржаўнай установы адукацыi**

**«Малааўцюкоўская сярэдняя школа»**

**УСТАВ**

**Государственного учреждения образования**

**«Малоавтюковская средняя школа»**

в. Малыя Аўцюкі

Раздзел I. Агульныя палажэнні

1.1.Дадзеная рэдакцыя Статута Дзяржаўнай установы адукацыі “Мала-аўцюкоўская сярэдняя школа” (далей – Установа) з’яўляецца новай рэдакцыяй Статута Дзяржаўнай установы адукацыі “Малааўцюкоўская сярэдняя агульнаадукацыйная школа”, зацверджанага рашэннем Калінкавіцкага раённага выканаўчага камітэта ад 27 жніўня 2007 года № 889, у сувязі з прывядзеннем яго ў суадносіны з Кодэксам Рэспублікі Беларусь аб адукацыі ад 13 студзеня 2011 года № 243-3.

Дзяржаўная ўстанова адукацыі “Малааўцюкоўская сярэдняя агульна-адукацыйная школа” зарэгістравана распараджэннем Калінкавіцкага раённага выканаўчага камітэта ад 07 жніўня 2008 года № 37-эк у Адзіным дзяржаўным рэгістры юрыдычных асоб і індывідуальных прадпрымальнікаў за № 490699531.

1.2. Поўная назва:

на беларускай мове – Дзяржаўная ўстанова адукацыі "Малааўцюкоўская сярэдняя школа"

на рускай мове – Государственное учреждение образования "Малоавтюковская средняя школа"

Скарочаная назва:

на беларускай мове – " Малааўцюкоўская сярэдняя школа”

на рускай мове – " Малоавтюковская средняя школа"

Месца знаходжання Малааўцюкоўскай сярэдняй школы:

247719, Гомельская вобласць, Калінкавіцкі раён, в. Малыя Аўцюкі,

вуліца Школьная,1А.

1.3  Тып установы – установа агульнай сярэдняй адукацыі;

від установы – сярэдняя школа, у якой рэалізуецца адукацыйная праграма і ажыццяўляецца навучанне і выхаванне на I, II і III прыступках агульнай сярэдняй адукацыі, рэалізуецца праграма выхавання і абароны правоў і законных інтарэсаў дзяцей, якія знаходзяцца ў сацыяльна небяспечным становішчы.

1.4 Малааўцюкоўская сярэдняя школа з'яўляецца юрыдычнай асобай, маючай у аператыўным кіраванні адасобленую частку дзяржаўнай уласнасці, нясе самастойна адказнасць па сваіх абавязках, можа ад свайго імя набываць і ажыццяўляць маёмасныя і немаёмасныя правы, выконваць абавязкі, быць істцом і адказчыкам у судзе.

1.5 Малааўцюкоўская сярэдняя школа мае пячатку з выявай Дзяржаўнага герба Рэспублікі Беларусь, штамп са сваім найменнем, разліковы рахунак у банку Рэспублікі Беларусь.

1.6 Малааўцюкоўская сярэдняя школа створана ў форме ўстановы на аснове дзяржаўнай уласнасці, з'яўляецца некамерцыйнай арганізацыяй, фінансуемай з мясцовага бюджэту.

Раздзел II. Прадмет, мэты і задачы дзейнасці

Малааўцюкоўскай сярэдняй школы

2.1 Прадметам дзейнасці Малааўцюкоўскай сярэдняй школы з'яўляецца ажыццяўленне ў адпаведнасці з заканадаўствам Рэспублікі Беларусь адукацыйнай дзейнасці, якая ўключае ў сябе арганізацыю і правядзенне адукацыйнага працэсу і метадычнай работы. Установа ажыццяўляе сваю дзейнасць у суадносінах з Канстытуцыяй Рэспублікі Беларусь, Грамадзянскім кодэксам Рэспублікі Беларусь, Кодэксам Рэспублікі Беларусь аб адукацыі, гэтым Статутам, зацвярджаемым ва ўстаноўленым заканадаўствам парадку, а таксама іншым дзейнічаючым заканадаўствам.

2.2 Асноўнай мэтай дзейнасці Малааўцюкоўскай сярэдняй школы з'яўляецца падрыхтоўка вучняў да авалодання ў наступным прафесіяй ва ўстановах адукацыі, якія забяспечваюць атрыманне прафесійна-тэхнічнай, сярэдняй спецыяльнай адукацыі, вышэйшай адукацыі, а таксама праз іншыя формы прафесійнага навучання або падрыхтоўцы іх да свядомага ўключэння ў працоўную дзейнасць.

2.3 Асноўнымі задачамі Малааўцюкоўскай сярэдняй школы з'яўляюцца:

2.3.1 забеспячэнне атрымання вучнямі агульнай сярэдняй адукацыі, а таксама неабходных для выбару ў далейшым прафесіі першасных ведаў і навыкаў;

2.3.2 падрыхтоўкі вучняў да паступлення ва ўстановы адукацыі, якія забяспечваюць атрыманне прафесійна-тэхнічнай, сярэдняй спецыяльнай адукацыі, вышэйшай адукацыі;

2.3.3 фарміраванне і развіццё асобы вучняў, развіццё іх здольнасцей і схільнасцей, фарміраванне навуковага светапогляду, авалоданне спецыяльнымі, культурнымі, маральнымі нормамі і правіламі;

2.3.4 фарміраванне на аснове раскрыцця і рэалізацыі магчымасцей вучня адукаванай, высокамаральнай, усебакова развітай асобы, гатовай актыўна дзейнічаць як раўнапраўны член грамадства;

2.3.5 спрыяць задавальненню нацыянальна-культурных запытаў вучняў, развіццю іх здольнасцей і інтарэсаў, фарміраванню гатоўнасці да самастойнага жыцця, свядомай адказнасці за свае ўчынкі і паводзіны.

2.4 Для дасягнення вызначаных мэт і рашэння ўказаных задач Малааўцюкоўская сярэдняя школа ажыццяўляе наступныя віды дзейнасці:

80102 Агульная сярэдняя адукацыя першай ступені (пачатковая адукацыя);

80210 Агульная сярэдняя адукацыя ;

60240 Дзейнасць аўтамабільнага, грузавога транспарту;

91200 Дзейнасць прафсаюзаў;

92610 Дзейнасць спартыўных аб’ектаў;

72600 Іншая дзейнасць, звязаная з вылічальнай тэхнікай;

92313 Дзейнасць у галіне мастацкай творчасці;

92720 Іншая дзейнасць па арганізацыі адпачынку і забаў.

Код віду дзейнасці ўказаны ў адпаведнасці з Агульнадзяржаўным класіфікатарам Рэспублікі Беларусь відаў эканамічнай дзейнасці, зацверджаным і ўведзеным у дзеянне пастановай Дзяржстандарта Рэспублікі Беларусь ад 28.12.2006 г. № 65.

2.5 На падставе Дэкрэту Прэзідэнта Рэспублікі Беларусь № 17 ад 14.07.2003 года "Аб ліцэнзіраванні асобных відаў дзейнасці" установай ажыццяўляецца наступны ліцэнзіруемы від дзейнасці:

Адукацыйная дзейнасць;

Дзейнасць па забеспячэнню бяспекі юрыдычных і фізічных асоб;

Дзейнасць па прафесійнай падрыхтоўцы вучняў.

Раздзел III. Звесткі аб заснавальніку

Заснавальнiкам i ўласнiкам Малааўцюкоўскай сярэдняй школы з΄яўляецца Калінкавіцкі раённы выканаўчы камiтэт (далей – Заснавальнік). Органам дзяржаўнага кіравання, упаўнаважаным уласнікам кіраваць маёмасцю сярэдняй школы з'яўляецца аддзел адукацыі Калінкавіцкага раённага выканаўчага органа ўлады (далей – Упаўнаважаны орган).

Раздзел IV. Мова навучання і выхавання, пералік рэалізуемых адукацыйных праграм, праграм выхавання, формы атрымання адукацыі

4.1 Мова навучання і выхавання – беларуская.

4.2 Замежныя мовы навучання – англійская і нямецкая.

4.3 Адукацыйныя праграмы асноўнай адукацыі – адукацыйныя праграмы, рэалізацыя якіх дазваляе атрымаць агульную сярэднюю адукацыю.

Адукацыйныя праграмы агульнай сярэдняй адукацыі падраздзяляюцца на:

4.3.1 адукацыйную праграму пачатковай адукацыі;

4.3.2 адукацыйную праграму базавай адукацыі;

4.3.3 адукацыйную праграму сярэдняй адукацыі.

4.4 Праграмы выхавання падрадзяляюцца на:

4.4.1 праграму выхавання дзяцей, якія дасягнулі высокіх паказчыкаў у вучэбнай і грамадскай працы;

4.4.2 праграму выхавання дзяцей, якія маюць патрэбу ў аздараўленні;

4.4.3 праграму выхавання і абароны правоў і законных інтэрасаў дзяцей, якія знаходзяцца ў сацыяльна небяспечным становішчы;

4.4.4 праграму выхавання дзяцей, якія маюць патрэбу ў спецыяльных умовах выхавання.

4.5 Форма атрымання адукацыі – вочная, дзённая.

Вочная форма атрымання адукацыі – навучанне і выхаванне, якія прадугледжваюць пастаянны асабісты ўдзел навучэнца ў рэгулярных вучэбных занятках і атэстацыі, якія арганізуюцца ўстановай адукацыі.

Дзённая форма атрымання адукацыі – від вочнай формы атрымання адукацыі, калі атрыманне адукацыі з'яўляецца асноўным відам занятасці навучэнца.

Раздзел V. Вытокі і парадак фарміравання маёмасці

5.1 Маёмасць, перададзеная Малааўцюкоўскай сярэдняй школе, адносіцца да камунальнай уласнасці і знаходзіцца ў яго аператыўным кіраванні.

5.2 Малааўцюкоўская сярэдняя школа ў дачыненні да замацаванай за ёй маёмасцю ажыццяўляе ў межах, устаноўленых заканадаўствам, у адпаведнасці з мэтамі сваёй дзейнасці і прызначэннямі маёмасці права ўладання, карыстання і распарджэння ёй.

5.3 Малааўцюкоўская сярэдняя школа не мае права без згоды Заснавальніка распараджацца замацаванай за ім маёмасцю і маёмасцю прыдбанай за кошт сродкаў, вылучаных яму па каштарысу.

5.4 Матэрыяльна-тэхнічная база фарміруецца па дзеючых нарматывах, з улікам забеспячэння атрымання агульнай сярэдняй адукацыі, тыпу ўстановы адукацыі і формаў навучання.

Раздзел VI. Парадак кіравання дзейнасцю Малааўцюкоўскай сярэдняй школай, структура i парадак фарміравання органаў кіравання і самакіравання

6.1 Кіраванне Малааўцюкоўскай сярэдняй школай ажыццяўляецца ў суадносінах з Кодэксам аб адукацыі, гэтым Статутам і іншымі заканадаўчымі актамі Рэспублікі Беларусь.

6.2. Установу ўзначальвае дырэктар, які ажыццяўляе непасрэднае кіраванне адукацыйным працэсам і цякучай дзейнасцю Ўстановы. Дырэктар і намеснікі дырэктара па вучэбнай і выхаваўчай рабоце арганізуюць выкананне заканадаўства Рэспублікі Беларусь, рашэнні дзяржаўных органаў кіравання адукацыяй, Калінкавіцкага раённага выканаўчага камітэта.

6.3. Дырэктар прызначаецца на пасаду і вызваляецца ад пасады начальнікам аддзела адукацыі Калінкавіцкага раённага выканаўчага камітэта па ўзгадненні з Калінкавіцкім раённым выканаўчым камітэтам і ўпраўленнем адукацыі Гомельскага абласнога выканаўчага камітэта. З дырэктарам заключаецца кантракт у суадносінах з дзейнічаючым заканадаўствам Рэспублікі Беларусь.

Намеснікі дырэктара па вучэбнай і выхаваўчай рабоце прызначаюцца на пасаду дырэктарам па ўзгадненні з аддзелам адукацыі Калінкавіцкага раённага выканаўчага камітэта.

6.4. Дырэктар Установы:

- нясе адказнасць за вынікі работы Ўстановы;

- дзейнічае ад імя Ўстановы, прадстаўляе яе інтарэсы ва ўсіх арганізацыях;

- заключае дагаворы з арганізацыямі і ўстановамі;

- у межах сваёй кампетэнцыі выдае загады і дае ўказанні, абавязковыя для ўсіх работнікаў і вучняў Установы;

- у суадносінах з заканадаўствам прымяняе меры заахвочвання і дысцыплінарнага ўздзеяння да работнікаў і вучняў Установы;

- зацвярджае структуру і штатны расклад Установы згодна тыпавым штатам і ў межах сродкаў, выдзяляемых на аплату працы;

- ажыццяўляе прыём і звальненне работнікаў, зацвярджае іх інструкцыі па пасадзе;

- у суадносінах з заканадаўствам вызначае формы, сістэмы і памеры аплаты працы работнікаў Установы;

- у межах, устаноўленых заканадаўствам і гэтым Статутам, распараджаецца маёмасцю і нясе персанальную адказнасць за захаваннем маёмасці і яго эфектыўным выкарыстаннем;

- выступае прадстаўніком ад імя наймальніка ў калектыўных дагаворах з работ-нікамі Установы;

- ажыццяўляе іншыя функцыі, прадугледжаныя заканадаўствам.

6.5. Дырэктар Установы мае права:

- размяркоўваць аб’ёмы педагагічнай нагрузкі сярод педагагічных работнікаў;

- заключаць дагаворы з арганізацыямі і фізічнымі асобамі на выкананне розных відаў работ (паслуг), адкрываць рахункі ў банках з мэтай ажыццяўлення гаспадарчай дзейнасці Установы ў суадносінах з заканадаўствам Рэспублікі Беларусь;

- выбіраць і быць выбраным у органы самакіравання;

- прымяняць меры дысцыплінарнага спагнання да работнікаў і вучняў у суадносінах з патрабаваннямі заканадаўства Рэспублікі Беларусь.

6.6. Аплата працы дырэктара Ўстановы, у тым ліку яго заахвочванне па выніках працы, ажыццяўляецца ў парадку, вызначаным заканадаўствам.

6.7. Абавязкі па пасадзе дырэктара Ўстановы зацвярджае начальнік аддзела адукацыі Калінкавіцкага раённага выканаўчага камітэта.

6.8. Дырэктар Установы ў дзейнасці па кіраванню школай узаемадзейнічае з органамі самакіравання Установы: саветам Установы, папячыцельскім саветам, бацькоўскім камітэтам, дзейнасць якіх ажыццяўляецца ў суадносінах палажэн-нямі, зацверджанымі Міністэрствам адукацыі Рэспублікі Беларусь.

6.9. Асноўным органам самакіравання Установы з’яўляецца савет, узначаль-ваемый дырэктарам. Склад савета фарміруецца з прадстаўнікоў вучняў, іх законных прадстаўнікоў, кіраўнікоў структурных падраздзяленняў, педагагічных і іншых работнікаў Установы. У састаў савета могуць уваходзіць прадстаўнікі мясцовых выканаўчых і распарадчых органаў, іншых дзяржаўных органаў, грамадскіх аб’яднанняў і іншых арганізацый.

Колькасны склад савета фарміруецца ў наступнай прапорцыі: 25% - прадстаўнікі навучэнцаў установы адукацыі, іх законных прадстаўнікоў; 75% - прадстаўнікі кіраўнікоў структурных падраздзяленняў, педагагічных і іншых работнікаў Установы, мясцовых распарадчых і выканаўчых органаў, іншых дзяржаўных органаў, грамадскіх аб’яднанняў, іншых арганізацый.

6.10.Прадстаўнікі навучэнцаў, іх законных прадстаўнікоў, педагагічных і іншых работнікаў ў савет выбіраюцца адкрытым або тайным галасаваннем; прадстаўнікі мясцовых распарадчых і выканаўчых органаў , грамадскіх арганіза-цый, аб’яднанняў уключаюцца ў склад савета на аснове прапаноў кіраўнікоў названых органаў і арганізацый.

Персанальны склад савета зацвярджаецца загадам кіраўніка установы адукацыі.

Тэрмін паўнамоцтваў савета складае два гады.

Рашэнні савета, якія не супярэчаць заканадаўству Рэспублікі Беларусь і зацверджаныкіраўніком Установы, з’яўляюцца абавязковымі для педагагічных і іншых работнікаў установы адукацыі, вучняў і іх законных прадстаўнікоў.

6.11. Папячыцельскі савет і бацькоўскі камітэт ствараюцца па рашэнні савета Малааўцюкоўскай сярэдняй школы.

Раздзел VII. Парадак кантролю за дзейнасцю Малааўцюкоўскай сярэдняй школы

7.1 Падатковы і бухгалтарскі ўлік вынікаў дзейнасці, статыстычную справаздачнасць, а таксама аператыўную інфармацыю аб выніках фінансава-гаспадарчай дзейнасці здзяйсняе цэнтралізаваная бухгалтэрыя Ўпаўнаважанага органа.

7.2 Кантроль за арганізацыяй адукацыйнага працэсу здзяйсняе інспектарская служба Ўпаўнаважанага органа.

7.3 Рэвізіі (праверкі) фінансава-гаспадарчай дзейнасці Малааўцюкоўскай сярэдняй школы праводзяцца дзяржаўнымі кантралюючымі органамі, упаўнаважанымі ў адпаведнасці з актамі заканадаўства здзяйсняць рэвізіі (праверкі) фінансава-гаспадарчай дзейнасці юрыдычных асоб і ўстаноў адукацыі.

7.4 Пісьмовая справаздача вышэйстаячым органам прадастаўляецца ва ўстаноўленыя тэрміны ў адпаведнасці з заканадаўствам.

Раздзел VIII. Парадак фарміравання структуры і штатнага раскладу Малааўцюкоўскай сярэдняй школы

8.1 Тыпавыя штаты і нарматывы колькасці работнікаў Малааўцюкоўскай сярэдняй школы ужываюцца кіраўніком ўстановы, фінансуемых з бюджэту, пры зацвярджэнні штатнага раскладу на 1 студзеня каляндарнага года ў межах зацверджанага ва ўстноўленым парадку фонду заработнай платы. Пры гэтым прымаецца фактычная колькасць навучэнцаў, якія адпавядаюць ступеням агульнай сярэдняй адукацыі і працуючых па стане на 1 студзеня;

8.2 У штатны расклад ўносяцца змены і дадаткі ў сувязі з зменай колькасці выхаванцаў і навучэнцаў установы на пачатак вучэбнага года пры зацвярджэнні кіраўніком Упаўнаважанага органа;

8.3 Уводзіны дадатковых штатных адзінак звыш тыпавых штатаў і нарматываў ажыццяўляюцца па ўзгадненні з Упаўнаважаным органам і фінансавым аддзелам Заснавальніка, у вядзенні якіх знаходзіцца Малааўцюкоўская сярэдняя школа.

8.4 Структура Малааўцюкоўскай сярэдняй школы: бібліятэка, рэсурсны цэнтр, вытворчая майстэрня, гаражы з тэхнікай.

Раздзел IX. Кампетэнцыя Заснавальніка і Ўпаўнаважанага органа

9.1 Рашэнні па пытаннях, якія не адносяцца да кампетэнцыі дырэктара і педагагічнага савета Малааўцюкоўскай сярэдняй школы, асабіста прымаюцца Заснавальнікам і афармляюцца пісьмова.

9.2 Да выключнай кампетэнцыі Заснавальніка адносяцца:

9.2.1 зацвярджэнне Статута, змяненняў і дапаўненняў у ім;

9.2.2 вызначэнне прадмета і мэт дзейнасці;

9.2.3 прыняцце рашэння аб рэарганізацыі і ліквідацыі Малааўцюкоўскай сярэдняй школы;

9.2.4 ажыцяўленне кантролю за выкарыстаннем па назначэнню і захаванню замацаванай за Малааўцюкоўскай сярэдняй школай маёмасцю.

9.3 У кампетэнцыю Ўпаўнаважанага органа ўваходзяць:

9.3.1 ажыцяўленне каардынацыі дзейнасці Малааўцюкоўскай сярэдняй школы і кантроль за яго функцыянаваннем;

9.3.2 ажыцяўленне кантролю за выкарыстаннем па назначэнню і захаванню замацаванай за Малааўцюкоўскай сярэдняй школай маёмасці на аснове дэлігіраваных заснавальнікам правоў;

9.3.3 арганізацыя павышэння кваліфікацыі і перападрыхтоўкі кадраў Малааўцюкоўскай сярэдняй школы;

9.3.4 удзел у фарміраванні банка дадзеных аб дакументах аб адукацыі;

9.3.5 ажыццяўленне іншых паўнамоцтваў ў сферы адукацыі, вызначаныя Кодэксам і іншымі актамі заканадаўства.

Раздзел X. Агульныя патрабаванні да арганізацыі адукацыйнага працэсу пры рэалізацыі адукацыйных праграм агульнай сярэдняй адукацыі

10.1 Адукацыйны працэс ва ўстановах агульнай сярэдняй адукацыі арганізуецца па навучальных гадах і павінен забяспечыць якасць адукацыі, ахову жыцця и здароўя вучняў у час адукацыйнага працэсу, падтрыманне іх працаздольнасці на працягу вучэбнага дня, тыдня, навучальнага года, неабходную рухальную актыўнасць, развіццё іх творчых здольнасцей, уцягванне ў розныя віды сацыяльна значнай дзейнасці, а таксама сацыяльна-педагагічную падтрымку вучняў і аказанне ім псіхалагічнай дапамогі.

10.1.1. Арганізацыя адукацыйнага працэсу ў межах навучальнага года ажыццяўляецца па чвэрцях у тэрміны, якія вызначаюцца Міністэрствам адукацыі Рэспублікі Беларусь не менш чым за год да пачатку адпаведнага навучальнага года і даводзяцца да ведама ўдзельнікаў адукацыйнага працэсу.

10.1.2 На працягу навучальнага года для вучняў устаноў агульнай сярэдняй адукацыі устанаўліваюцца восеньскія, зімовыя і веснавыя канікулы агульнай працягласцю не менш за трыццаць дзён, а для вучняў I і II класаў у III чвэрці (трэці тыдзень месяца) – дадатковыя канікулы працягласцю ў адзін тыдзень;

Тэрміны канікул вызначаюцца Міністэрствам адукацыі Рэспублікі Беларусь не менш чым за год да пачатку адпаведнага навучальнага года і даводзяцца да ведама ўдзельнікаў адукацыйнага працэсу.

10.1.3 Вучэбныя заняткі ва ўстанове агульнай сярэдняй адукацыі пры рэалізацыі адукацыйнай праграмы агульнай сярэдняй адукацыі праводзяцца ў першую змену.

10.1.4 Адукацыйный працэс пры ажыццяўленні навучання і выхавання на ступенях агульнай сярэдняй адукацыі арганізуецца ў рэжыме 6-дзённага вучэбнага тыдня, які ўключае 5-дзённы вучэбны тыдзень і адзін дзень для правядзення з вучнямі заняткаў па відах спорту, спартыўна-масавых, фізкультурна-аздараўленчых, іншых выхаваўчых мерапрыемстваў, уключаючы арганізацыйна-выхаваўчую работу, арганізацыю працоўнага навучання, у тым ліку вучэбных заняткаў на вучэбна-вытворчых аб'ектах.

10.1.5 Адукацыйны працэс пры рэалізацыі адукацыйных праграм агульнай сярэдняй адукацыі ажыццяўляецца ў класах, у тым ліку класах інтэграванага навучання і выхавання, або індывідуальна.

10.1.6 Пры стварэнні класаў інтэграванага навучання і выхавання ва ўстанове агульнай сярэдняй адукацыі неабходна ўлічваць, што колькасць асоб з асаблівасцямі псіхафізічнага развіцця не павінна перавышаць больш за 20 працэнтаў ад агульнай колькасці навучэнцаў.

Камплектаванне класаў інтэграванага навучання і выхавання ў залежнасці ад структуры і ступені цяжкасці псіхафізічных парушэнняў асоб з асаблівасцямі псіхафізічнага развіцця ажыццяўляецца ў адпаведнасці з пунктам 14 артыкула 158 Кодэкса Рэспублікі Беларусь аб адукацыі.

10.1.7 Арганізацыя адукацыйнага працэсу ў класах інтэграванага навучання і выхавання, спецыяльных класах ажыццяўляецца ў адпаведнасці з Інструкцыяй аб парадку стварэння спецыяльных груп, груп інтэграванага навучання і выхавання, спецыяльных класаў, класаў інтэграванага навучання і выхавання і арганізацыі адукацыйнага працэсу ў ніх, зацвярджаемай Міністэрствам адукацыі Рэспублікі Беларусь.

10.1.8 З мэтай фізічнага развіцця, удасканалення рухальнай актыўнасці вучняў, накіраванай на ўмацаванне іх здароўя, установа агульнай сярэдняй адукацыі ў пачатку бягучага навучальнага года размяркоўвае вучняў з улікам стану здароўя па выніках іх медыцынскага абследавання ў арганізацыях аховы здароўя на асноўную медыцынскую групу, падрыхтоўчую медыцынскую групу, спецыяльную медыцынскую групу і групу лячэбнай фізічнай культуры.

10.1.9 Вывучэнне вучэбнага прадмета ”Фізічная культура і здароўе“ ажыццяўляецца сумесна для вучняў, якія аднесены па стану здароўя да асноўнай медыцынскай групы і падрыхтоўчай медыцынскай групы. Пры гэтым вучні асноўнай медыцынскай групы выконваюць патрабаванні вучэбнай праграмы без абмяжаванняў, а вучні падрыхтоўчай медыцынскай групы – у адпаведнасці з індывідуальнымы рэкамедацыямі ўрача. Вучэбныя заняткі, як правіла, праводзяцца паасобна для хлопчыкаў (юнакоў) і дзяўчынак (дзяўчат).

10.1.10 Вывучэнне вучэбнага прадмета ”Фізічная культура і здароўе“ з вучнямі, якія аднесены па стану здароўя да спецыяльнай медыцынскай групы, ажыццяўляецца ў групах, напаўняльнасць кожнай з якой складае ад 8 да 15 вучняў незалежна ад іх узросту, полу і дыягназу захворвання, з выкарыстаннем адпаведнай вучэбнай праграмы, зацвярджанай Міністэрствам адукацыі Рэспублікі Беларусь па ўзгадненні з Міністэрствам аховы здароўя Рэспублікі Беларусь.

Колькасць груп і іх састаў на пачатак навучальнага года зацвярджаецца кіраўніком установы агульнай сярэдняй адукацыі.

10.1.11 Заняткі з вучнямі, якія аднесены па стану здароўя да групы лячэбнай фізічнай культуры, праводзяцца медыцынскімі работнікамі ў лячэбна-прафілактычных установах па праграмах, зацверджаных Міністэрствам аховы здароўя Рэспублікі Беларусь.

10.1.12 Вучні, якія аднесены па стану здароўя да спецыяльнай медыцынскай групы, групы лячэбнай фізічнай культуры, а таксама вучні, якія часова вызвалены ад вучэбных заняткаў па вучэбным прадмеце ”Фізічная культура і здароўе“, прысутнічаюць на ўроках і могуць прыцягвацца настаўнікам фізічнай культуры да не супрацьпаказаных ім відаў вучэбнай дзейнасці.

10.1.13 Ва ўстанове агульнай сярэдняй адукацыі ўстанаўліваюцца наступныя формы вучэбных заняткаў: урокі, назіранні, экскурсіі, карэкцыйныя заняткі (для вучняў з асаблівасцямі псіхафізічнага развіцця) і іншыя заняткі. Дадаткова праводзяцца факультатыўныя, стымулюючыя, падтрымліваючыя заняткі, кансультацыі (для вучняў, якія атрымліваюць агульную сярэднюю адукацыю ў завочнай форме атрымання адукацыі), заняткі па фізічнай рэабілітацыі і музыкальна-рытмічныя заняткі (для вучняў санаторных школ-інтэрнатаў), практыка (медыцынская, творчая, працоўная, вытворчая), вучэбна-палявыя зборы, грамадска-карысная праца.

10.1.14 Пры рэалізацыі ўстановай агульнай сярэдняй адукацыі адукацыйнай праграмы пачатковай адукацыі ўлічваюцца наступныя патрабаванні:

* на працягу верасня бягучага навучальнага года вучні I класа вывучаюць вучэбныя прадметы ”Уводзіны ў школьнае жыццё“, ”Фізічная культура і здароўе“ і ”Музыка“. На вывучэнне вучэбнага прадмета ”Уводзіны ў школьнае жыццё“ у вучэбны дзень адводзіцца тры вучэбныя заняткі;
* пры вывучэнні вучэбнага прадмета ”Беларуская мова“ ў I класе адводзіцца 6 вучэбных гадзін у тыдзень на навучанне грамаце (3 вучэбныя гадзіны – на чытанне, 3 вучэбныя гадзіны – на пісьмо).

10.1.15 Класы дзеляцца:

* на групу хлопчыкаў (юнакоў) і групу дзяўчынак (дзяўчат) пры правядзенні вучэбных заняткаў па вучэбным прадмеце ”Працоўнае навучанне“ у V–IХ класах;
* на групу юнакоў і групу дзяўчат незалежна ад напаўняльнасці класа пры правядзенні вучэбных заняткаў па вучэбным прадмеце "Дапрызыўная і медыцынская падрыхтоўка" у Х–ХІ класах;
* на 3 групы пры правядзенні вучэбных заняткаў па вучэбным прадмеце ”Замежная мова“ з напаўняльнасцю кожнай групы не менш за 6 і не больш за 10 вучняў. У выпадку, калі немагчыма сфарміраваць 3 групы з напаўняльнасцю кожнай не менш за 6 вучняў, дапускаецца дзяленне класа на 2 групы, але напаўняльнасцю кожнай з іх не менш за 6 вучняў;
* на 2 групы - пры напаўняльнасці класа не менш за 20 вучняў пры правядзенні вучэбных заняткаў па вучэбных прадметах:
* ”Інфарматыка“ – у VI–ХІ класах;
* ”Астраномія“ – пры правядзенні астранамічных назіранняў у ХІ класе.

10.1.16 Вучэбныя заняткі па вучэбных прадметах, якія вызначаны вучэбным планам установы агульнай сярэдняй адукацыі адпаведнага віду для абавязковага вывучэння, дапаўняюцца самастойнай вучэбна-пазнавальнай дзейнасцю вучняў.

10.1.17 Вучэбныя гадзіны, якія вызначаны вучэбным планам установы агульнай сярэдняй адукацыі адпаведнага віду на правядзенне факультатыўных заняткаў, выкарыстоўваюцца на адну або некалькі груп у залежнасці ад зробленага вучнямі выбару.

10.1.18 Групы для правядзення факультатыўных заняткаў, у тым ліку музычнай, мастацкай, тэатральнай, харэаграфічнай і іншай накіраванасці, кансультацый камплектуюцца з вучняў аднаго класа ў колькасці не менш за 3 вучні.

10.1.19 Вучэбныя дасягненні вучняў на факультатыўных занятках ацэньваюцца слоўна на змястоўна-ацэначнай аснове без выстаўлення адзнак.

10.1.20 Стымулюючыя і падтрымліваючыя заняткі праводзяцца пры напаўняльнасці груп не менш за 3 вучні, не ўлічваюцца ў максімальную дапушчальную вучэбную нагрузку на аднаго вучня ў кожным класе ў тыдзень і не з′яўляюцца сістэматычнымі для правядзення.

10.1.21 Штодзённая колькасць абавязковых вучэбных заняткаў ва ўстанове агульнай сярэдняй адукацыі і іх паслядоўнасць вызначаюцца раскладам вучэбных заняткаў, які складаецца з улікам патрабаванняў санiтарных нормаў і правілаў і гігіенічных нарматываў. Расклад вучэбных заняткаў зацвярджаецца кіраўніком установы агульнай сярэдняй адукацыі.

10.1.22  Факультатыўныя заняткі, у тым ліку па асновах бяспекі жыццядзейнасці і радыяцыйнай бяспецы (па асновах бяспекі жыццядзейнасці пажарнай аварыйна-ратавальнай падрыхтоўкі, асновах папярэджэння надзвычайных сітуацый, асновах ліквідацыі надзвычайных сітуацый у спецыялізаваных ліцэях), а таксама стымулюючыя, падтрымліваючыя заняткі, кансультацыі, карэкцыйныя заняткі, плануюцца асобным раскладам, які зацвярджаецца кіраўніком установы агульнай сярэдняй адукацыі.

10.1.23 Працягласць перапынкаў памiж абавязковымі вучэбнымі заняткамі, паміж абавязковымі вучэбнымі заняткамі і заняткамі (кансультацыямі), азначанымі ў пункце 80  Палажэння аб установе агульнай сярэдняй адукацыі, вызначаецца ўстановай агульнай сярэдняй адукацыі зыходзячы з канкрэтных умоў яе дзейнасці, неабходнасцi забеспячэння арганiзацыi харчавання вучняў i iх адпачынку ў адпаведнасцi з патрабаваннямi санiтарных нормаў, правілаў і гігіенічных нарматываў.

10.2 Установа агульнай сярэдняй адукацыі праводзіць фізкультурна-аздараўленчую і спартыўна-масавую работу ў адпаведнасці з каляндарным планам правядзення фізкультурна-аздараўленчых мерапрыемстваў і спартыўных спаборніцтваў на бягучы навучальны год.

Спартыўна-масавыя, фізкультурна-аздараўленчыя мерапрыемствы праводзяцца настаўнікамі І–ІV класаў, настаўнікамі, якія ажыццяўляюць адукацыйны працэс па вучэбным прадмеце ”Фізічная культура і здароўе“, і іншымі настаўнікамі пасля праходжання iнструктажу па ахове працы ва ўстаноўленым заканадаўствам парадку.

10.3 Па завяршэнні навучальнага года:

з вучнямі Х класа, за выключэннем вучняў Х класаў устаноў агульнай сярэдняй адукацыі, якія размешчаны ў зонах радыяцыйнага забруджвання звыш 1 Кu/кв.км, праводзяцца абавязковыя 5-дзённыя вучэбна-палявыя зборы (юнакі) і 5-дзённая медыцынская практыка (дзяўчаты), на якія выдзяляецца 30 вучэбных гадзін. Парадак правядзення вучэбна-палявых збораў, медыцынскай практыкі для ўстаноў агульнай сярэдняй адукацыі, якія не маюць у сваёй структуры цэнтр дапрызыўнай падрыхтоўкі (вучні якіх не вывучаюць вучэбны прадмет ”Дапрызыўная і медыцынская падрыхтоўка“ у міжшкольным цэнтры дапрызыўнай падрыхтоўкі) устанаўліваецца аддзелам адукацыі мясцовага выканаўчага і распарадчага органаў па ўзгадненні з раённым ваенным камісарыятам, кіраўніцтвам арганізацый аховы здароўя;

з вучнямі V–VIII класаў устаноў агульнай сярэдняй адукацыі, якія маюць вучэбна-вопытныя ўчасткі (гаспадаркі) на працягу 5 дзён па 3 вучэбныя гадзіны ў дзень праводзіцца працоўная практыка (усяго 15 вучэбных гадзін на кожны з азначаных класаў). Тэрміны, парадак арганізацыі працоўнай практыкі, зыходзячы з мясцовых умоў, вызначае кіраўнік установы агульнай сярэдняй адукацыі. Не дапускаецца правядзенне працоўнай практыкі на зямельных участках у зонах радыяцыйнага забруджвання звыш 1 Кu/кв.км.

10.4 Выхаваўчы працэс ў класе ўстановы агульнай сярэдняй адукацыі ажыццяўляе настаўнік, які выконвае абавязкі класнага кіраўніка.

10.5 Мэтай выхавання з'яўляецца фармаванне усебакова развітай, маральна зрэлай, творчай асобы навучэнца.

10.6 Задачамі выхавання з'яўляюцца:

* фарміраванне грамадзянскасці, патрыятызму і нацыянальнай самасвядомасці на аснове дзяржаўнай ідэалогіі;
* падрыхтоўка да самастойнага жыцця і працы;
* фарміраванне маральнай, эстэтычнай і экалагічнай культуры;
* авалоданне каштоўнасцямі і навыкамі здаровага ладу жыцця;
* фарміраванне культуры сямейных адносін;
* стварэнне ўмоў для сацыялізацыі і самаразвіцця асобы навучэнца.
* Выхаванне засноўваецца на агульначалавечых, гуманістычных каштоўнасцях, культурных і духоўных традыцыях беларускага народа, дзяржаўнай ідэалогіі, адлюстроўвае інтэрасы асобы, грамадства і дзяржавы.

10.7 Асноўнымі патрабаваннямі да выхавання з'яўляюцца:

* адпаведнасць зместу, формаў і метадаў выхавання мэтам і задачам выхавання;
* сістэмнасць і адзінства педагагічных патрабаванняў;
* пераемнасць, бесперапыннасць і паслядоўнасць рэалізацыі ўтрымання выхавання з улікам узроставых і індывідуальных асаблівасцяў навучэнцаў;
* стварэнне ўмоў для развіцця творчых здольнасцяў навучэнцаў, уключэнне іх у розныя віды сацыяльна значнай дзейнасці.

10.8 Асноўнымі састаўляючымі выхавання з'яўляюцца:

* грамадзянскае і патрыятычнае выхаванне, накіраванае на фарміраванне ў навучэнцаў актыўнай грамадзянскай пазіцыі, патрыятызму, прававой, палітычнай і інфармацыйнай культуры;
* ідэалагічнае выхаванне, накіраванае на фарміраванне ў навучэнцаў ведання асноў ідэалогіі беларускай дзяржавы, прывіццё падрастаючаму пакаленню асноўных каштоўнасцяў, ідэй, перакананняў, якія адлюстроўваюць сутнасць беларускай дзяржаўнасці;
* маральнае выхаванне, накіраванае на прывіццё навучэнцам агульначалавечых і нацыянальных каштоўнасцяў;
* эстэтычнае выхаванне, накіраванае на фарміраванне ў навучэнцаў эстэтычнага густу, развіццё пачуцця прыгожага;
* выхаванне культуры самапазнання і самарэгуляцыі асобы, накіраванае на фарміраванне ў навучэнцаў запатрабаванняў ў самаразвіцці і сацыяльным узаемадзеянні, псіхалагічнай культуры;
* выхаванне культуры здаровага ладу жыцця, накіраванае на фарміраванне ў навучэнцаў навыкаў здаровага ладу жыцця, усведамленне значнасці здароўя як каштоўнасці, фізічнае ўдасканаленне;
* гендэрнае выхаванне, накіраванае на фарміраванне ў навучэнцаў паданняў аб ролі і жыццёвым прызначэнні мужчын і жанчын у сучасным грамадстве;
* сямейнае выхаванне, накіраванае на фарміраванне ў навучэнцаў каштоўнаснага стаўлення да сям'і і выхавання дзяцей;
* працоўнае і прафесійнае выхаванне, накіраванае на разуменне навучэнцамі працы як асобаснай і сацыяльнай каштоўнасці, усведамленне прафесійнага выбару, сацыяльнай значнасці прафесійнай дзейнасці;
* экалагічнае выхаванне, накіраванае на фарміраванне ў навучэнцаў каштоўнаснага стаўлення да прыроды;
* выхаванне культуры бяспечнай жыццядзейнасці, накіраванае на фарміраванне ў навучэнцаў бяспечных паводзін у сацыяльнай і прафесійнай дзейнасці, паўсядзённага жыцця;
* выхаванне культуры быту і вольнага часу, накіраванае на фарміраванне ў навучэнцаў каштоўнаснага стаўлення да матэрыяльнага асяроддзя, умення мэтазгодна і эфектыўна выкарыстаць вольны час.

Раздзел XI. Звесткі аб стварэнні, рэарганізацыях з указаннем дадзеных аб правапераемстве, пераназваннях установы адукацыі са спасылкамі на адпаведныя рашэнні Заснавальніка і рэгістрыруючага органа

11.1 Стварэнне, рэарганізацыя і ліквідацыя Малааўцюкоўскай сярэдняй школы, праходжанне атэстацыі і дзяржаўнай акрэдытацыі, ажыццяўляецца ў парадку, ўстаноўленым заканадаўствам Рэспублікі Беларусь.

11.2 Рашэнне аб ліквідацыі Малааўцюкоўскай сярэдняй школы прымаецца Заснавальнікам на падставе ацэнкі наступстваў такой ліквідацыі з улікам колькасці асоб, якія належаць навучанню на ўзроўні агульнай сярэдняй адукацыі на тэрыторыі, якая адпавядае адміністрацыйна-тэрытарыяльнай адзінкі, і колькасці дзяржаўных устаноў, якія рэалізуюць адукацыйныя праграмы агульнай сярэдняй адукацыі на гэтай тэрыторыі.

11.3 У выпадку спынення дзейнасці Малааўцюкоўскай сярэдняй школы, ануляванні, спыненні дзеяння спецыяльнага дазволу (ліцэнзіі) на адукацыйную дзейнасць Малааўцюкоўскай сярэдняй школы Заснавальнік прымае меры па пераводзе навучэнцаў з іх згоды, згоды законных прадстаўнікоў непаўналетніх навучэнцаў ў іншыя ўстановы адукацыі, якія рэалізуюць адпаведныя адукацыйныя праграмы, у парадку, устаноўленым Урадам Рэспублікі Беларусь.

Раздзел XII. Парадак унясення змяненняў і дапаўненняў у статут

Змяненні і дапаўненні ў Статут Малааўцюкоўскай сярэдняй школы ўносяцца пасля іх зацвярджэння Заснавальнікам у парадку, устаноўленым дзеючым заканадаўствам.

Раздзел XIII. Правы і адказнасць

Малааўцюкоўскай сярэдняй школы

13.1 Малааўцюкоўская сярэдняя школа самастойная ў ажыццяўленні адукацыйнай, навуковай, навукова-тэхнічнай дзейнасці, дзейнасці па навукова-метадычнаму забеспячэнню адукацыі, падбору і расстаноўцы кадраў і іншай дзейнасці ў межах, усталяваных заканадаўствам.

13.2 Малааўцюкоўская сярэдняя школа ў адпаведнасці з заканадаўствам мае права:

13.2.1 ажыццяўляць адукацыйную дзейнасць;

13.2.2 фарміраваць структуру і штатны расклад установы адукацыі;

13.2.3 ажыццяўляць дзейнасць, якая прыносіць прыбыткі;

13.2.4 удзельнічаць у навуковай, навукова-тэхнічнай, эксперыментальнай і інавацыйнай дзейнасці, дзейнасці па навукова-метадычнаму забеспячэнню адукацыі;

13.2.5 ажыццяўляць праверку сапраўднасці дакументаў аб адукацыі пры прыёме асоб для атрымання адукацыі і пры наяўнасці сумненняў у іх сапраўднасці шляхам накіравання запытаў у Міністэрства адукацыі Рэспублікі Беларусь аб пацверджанні факту іх выдачы;

13.2.6 ажыццяўляць міжнароднае супрацоўніцтва ў сферы адукацыі,

13.3 Іншыя правы ўстановы адукацыі ўсталёўваюцца Кодэксам, іншымі актамі заканадаўства, статутам установы адукацыі.

13.4 Малааўцюкоўская сярэдняя школа абавязана забяспечваць:

13.4.1 якасць адукацыі;

13.4.2 распрацоўку і зацвярджэнне ва ўстаноўленым парадку структурных элементаў навукова-метадычнага забеспячэння, якая адпавядае адукацыі, яе ўдасканаленне;

13.4.3 падбор, прыём на работу і расстаноўку кадраў, павышэнне іх кваліфікацыі па ўзгадненні з Упаўнаважаным органам;

13.4.4 матэрыяльна-тэхнічнае забеспячэнне адукацыйнага працэсу ў адпаведнасці з устаноўленымі санітарнымі нормамі, правіламі і гігіенічнымі нарматывамі;

13.4.5 стварэнне бяспечных умоў пры арганізацыі адукацыйнага працэсу;

13.4.6 распрацоўку і прыняцце правіл унутранага распарадку для навучэнцаў, правіл унутранага працоўнага распарадку ўстановы адукацыі;

13.4.7 маральнае і матэрыяльнае стымуляванне навучэнцаў, педагагічных і іншых работнікаў установы адукацыі;

13.4.8 меры сацыяльнай абароны навучэнцаў;

13.4.9 стварэнне неабходных умоў для арганізацыі харчавання і медыцынскай дапамогі навучэнцам;

13.4.10 азнаямленне асоб (законных прадстаўнікоў непаўналетніх) пры залічэнні ў Малааўцюкоўскую сярэднюю школу з пасведчаннем аб дзяржаўнай рэгістрацыі, статутам, спецыяльным дазволам (ліцэнзіяй) на адукацыйную дзейнасць, сертыфікатамі аб дзяржаўнай акрэдытацыі, а па іх патрабаванню – і з вучэбна-праграмнай дакументацыяй;

13.4.11 садзейнічанне Ўпаўнаважанаму органу ў правядзенні кантролю за забеспячэннем якасці адукацыі.

13.5 Іншыя абавязкі Малааўцюкоўскай сярэдняй школы ўстанаўліваюцца Кодэксам, іншымі актамі заканадаўства, статутам Малааўцюкоўскай сярэдняй школы.

Раздзел XIV. Правы і абавязкі ўдзельнікаў адукацыйнага працэсу

14.1 Асноўныя правы навучэнцаў.

Навучэнцы, у адпаведнасці з Кодэксам і іншымі актамі заканадаўства маюць права на:

* атрыманне адукацыі ў адпаведнасці з адукацыйнымі праграмамі;
* перавод у іншую ўстанову адукацыі, у парадку, устаноўленым Урадам Рэспублікі Беларусь;
* навучанне па індывідуальным вучэбным плане ў межах утрымання адукацыйнай праграмы;
* спецыяльных умоў для атрымання адукацыі з улікам асаблівасцяў іх псіхафізічнага развіцця;
* ахову жыцця і здароўя падчас адукацыйнага працэсу;
* бясплатнае псіхолага-медыка-педагагічнае абследаванне ў дзяржаўных цэнтрах карэкцыйна-развіваючага навучання і рэабілітацыі;
* карэкцыю фізічных і (або) псіхічных парушэнняў у дзяржаўных установах адукацыі, якія рэалізуюць адукацыйныя праграмы спецыяльнай адукацыі;
* карыстанне падручнікамі і вучэбнымі дапаможнікамі;
* канікулы;
* атрыманне платных паслуг у сферы адукацыі;
* бясплатнае карыстанне бібліятэкай, вучэбнай, вытворчай, навуковай і культурна-спартыўнай базай установы адукацыі;
* атрыманне сацыяльна-педагагічнай і псіхалагічнай дапамогі з боку спецыялістаў установы адукацыі;
* заахвочванне за поспехі ў вучэбнай, спартыўна-масавай, грамадскай, навуковай, навукова-тэхнічнай, эксперыментальнай, інавацыйнай дзейнасці, а таксама ў адукацыйных мерапрыемствах;
* удзел у кіраванні ўстановай адукацыі;
* удзел у алімпіядах, конкурсах, турнірах, фэстах, канферэнцыях, семінарах і іншых адукацыйных мерапрыемствах, спартыўна-масавай, грамадскай, навуковай, навукова-тэхнічнай, эксперыментальнай, інавацыйнай дзейнасці;
* азнаямленне з паведчаннем аб дзяржаўнай рэгістрацыі, устаноўчымі дакументамі, спецыяльным дазволам (ліцэнзіяй) на адукацыйную дзейнасць, сертыфікатамі аб дзяржаўнай акрэдытацыі, іншай вучэбна-праграмнай дакументацыяй;
* удзел у маладзёжных і іншых грамадскіх аб'яднаннях, дзейнасць якіх не супярэчыць заканадаўству.
* Іншыя правы навучэнцаў устанаўліваюцца Кодэксам, іншымі актамі заканадаўства, устаноўчымі дакументамі і іншымі лакальнымі нарматыўнымі прававымі актамі ўстановы адукацыі.

14.2 Асноўныя абавязкі навучэнцаў

Навучэнцы абавязаны:

* добрасумленна і адказна ставіцца да засваення зместу адукацыйных праграм, праграм выхавання;
* клапаціцца аб сваім здароўі, імкнуцца да маральнага, духоўнага і фізічнага развіцця і самаўдасканалення;
* выконваць патрабаванні ўстаноўчых дакументаў, правілаў унутранага распарадку для навучэнцаў;
* паважаць гонар і годнасць іншых удзельнікаў адукацыйнага працэсу;
* асцярожна ставіцца да маёмасці ўстановы адукацыі.
* Іншыя абавязкі навучэнцаў ўстанаўліваюцца Кодэксам, іншымі актамі заканадаўства, устаноўчымі дакументамі і іншымі лакальнымі нарматыўнымі прававымі актамі ўстановы адукацыі.

14.3 Законныя прадстаўнікі непаўналетніх навучэнцаў

Законнымі прадстаўнікамі непаўналетніх навучэнцаў з’яўляюцца іх бацькі, усынавіцелі, апякуны.

Законныя прадстаўнікі непаўналетніх навучэнцаў уяўляюць правы і законныя інтэрасы непаўналетніх навучэнцаў ў грамадскіх адносінах у сферы адукацыі без спецыяльных паўнамоцтваў.

14.4 Асноўныя правы законных прадстаўнікоў непаўналетніх навучэнцаў

Законныя прадстаўнікі непаўналетніх навучэнцаў ў адпаведнасці з Кодэксам і іншымі актамі заканадаўства маюць права на:

* азнаямленне з пасведчаннем аб дзяржаўнай рэгістрацыі, устаноўчымі дакументамі, спецыяльным дазволам (ліцэнзіяй) на адукацыйную дзейнасць, сертыфікатамі аб дзяржаўнай акрэдытацыі, а таксама з вучэбна-праграмнай дакументацыяй;
* удзел у кіраванні ўстановай адукацыі;
* абарону правоў і законных інтэрасаў навучэнцаў;
* азнаямленне з ходам і ўтрыманнем адукацыйнага працэсу, вынікамі вучэбнай дзейнасці навучэнцаў;
* атрыманне інфармацыі аб усіх відах абследаванняў (медыцынскіх, псіхалагічных, педагагічных) навучэнцаў.

Іншыя правы законных прадстаўнікоў непаўналетніх навучэнцаў ўстанаўліваюцца Кодэксам, іншымі актамі заканадаўства, устаноўчымі дакументамі і іншымі лакальнымі нарматыўнымі прававымі актамі ўстановы адукацыі.

14.5 Асноўныя абавязкі законных прадстаўнікоў непаўналетніх навучэнцаў

Законныя прадстаўнікі непаўналетніх навучэнцаў абавязаны:

* забяспечваць умовы для атрымання адукацыі і развіцці навучэнцаў;
* паважаць гонар і годнасць іншых удзельнікаў адукацыйнага працэсу;
* выконваць патрабаванні ўстаноўчых дакументаў, правіл унутранага распарадку для навучэнцаў.

Іншыя абавязкі законных прадстаўнікоў непаўналетніх навучэнцаў ўстанаўліваюцца Кодэксам, іншымі актамі заканадаўства, устаноўчымі дакументамі і іншымі лакальнымі нарматыўнымі прававымі актамі ўстановы адукацыі.

14.6 Сацыяльная абарона навучэнцаў

Сацыяльная абарона навучэнцаў – комплекс мер, устаноўленых дзяржавай у мэтах забеспячэння атрымання адукацыі навучэнцаў, накіраваных на іх матэрыяльнае забеспячэнне, прадастаўленне ім дзяржаўных сацыяльных ільгот, правоў і гарантый, прадугледжаных Кодэксам і іншымі заканадаўчымі актамі.

Фінансаванне расходаў на забеспячэнне сацыяльнай абароны навучэнцаў ажыццяўляецца за лік сродкаў рэспубліканскага і (або) мясцовых бюджэтаў, а таксама іншых крыніц у адпаведнасці з заканадаўствам.

14.7 Прынцыпы сацыяльнай абароны навучэнцаў

Асноўнымі прынцыпамі сацыяльнай абароны навучэнцаў з’яўляюцца:

гарантаванасць з боку дзяржавы атрымання адукацыі, матэрыяльнага забеспячэння, дзяржаўных сацыяльных падтрымак, правоў і гарантый;

адраснасць.

14.8 Меры сацыяльнай абароны навучэнцаў

Мерамі сацыяльнай абароны навучэнцаў з’яўляюцца:

* карыстанне падручнікамі і вучэбнымі дапаможнікамі;
* забеспячэнне харчаваннем;
* ахова здароўя;
* транспартнае забеспячэнне;
* падтрымка выпускнікоў;
* канікулы.

Заканадаўствам могуць быць усталяваныя іншыя меры сацыяльнай абароны навучэнцаў.

14.9 Патрабаванні, прад’яўляемыя да педагагічных работнікаў

Асноўныя патрабаванні, прад’яўляныя да педагагічных работнікаў, вызначаюцца кваліфікацыйнымі характарыстыкамі, якія зацвярджаюцца ў парадку, устаноўленым заканадаўствам.

Педагагічную дзейнасць не могуць ажыццяўляць асобы:

* пазбаўленыя правоў займацца педагагічнай дзейнасцю;
* меўшыя судзімасць;
* прызнаныя недзеяздольнымі або абмежавана дзеяздольнымі;
* не меўшыя права займацца педагагічнай дзейнасцю ў выпадках, прадугледжаных заканадаўчымі актамі.

Пры ўзнікненні ў перыяд ажыццяўлення педагагічнай дзейнасці акалічнасцяў, якія перашкаджаюць яе ажыццяўленню і прадугледжаных пунктам 2 сапраўднага артыкула, ажыццяўленне педагагічнай дзейнасці спыняецца ў адпаведнасці з заканадаўствам.

14.10 Правы педагагічных работнікаў

Педагагічныя работнікі ў адпаведнасці з заканадаўствам маюць права на:

* абарону прафесійнага гонару і вартасці;
* забеспячэнне ўмоў для ажыццяўлення прафесійнай дзейнасці;
* творчую ініцыятыву, волю выбару педагагічна абгрунтаваных формаў і метадаў навучання і выхавання, вучэбных выданняў і сродкаў навучання;
* доступ да вучэбна-праграмнай, вучэбна-метадычнай дакументацыі, інфармацыйна-аналітычных матэрыялаў;
* удзел у абнаўленні, распрацоўцы і вызначэнні структуры і ўтрыманні структурных элементаў навукова-метадычнага забеспячэння адукацыі;
* удзел у навуковай, навукова-тэхнічнай, эксперыментальнай, інавацыйнай, міжнароднай дзейнасці ўстановы адукацыі;
* удзел у кіраванні ўстановай адукацыі;
* павышэнне кваліфікацыі;
* маральнае і матэрыяльнае заахвочванне за поспехі ў педагагічнай дзейнасці;
* аб'яднанне ў прафесійныя саюзы, іншыя грамадскія аб'яднанні, дзейнасць якіх не супярэчыць заканадаўству;
* штомесячнае кампенсаванне сродкаў на набыццё вучэбнай і метадычнай літаратуры ў парадку і на ўмовах, вызначаных Урадам Рэспублікі Беларусь.

Іншыя правы педагагічных работнікаў устанаўліваюцца заканадаўствам, устаноўчымі дакументамі і іншымі лакальнымі нарматыўнымі прававымі актамі ўстановы адукацыі.

14.11 Абавязкі педагагічных работнікаў

Педагагічныя работнікі абавязаныя:

* ажыццяўляць сваю дзейнасць на прафесійным узроўні, які забяспечвае рэалізацыю адукацыйных праграм, праграм выхавання;
* выконваць прававыя, маральныя і этычныя нормы;
* паважаць гонар і вартасць навучэнцаў і іншых удзельнікаў адукацыйнага працэсу, выхаванцаў;
* павышаць свой прафесійны ўзровень, праходзіць атэстацыю;
* весці здаровы лад жыцця, прапагандаваць яго сярод навучэнцаў;
* выконваць спецыяльныя ўмовы, неабходныя для атрымання адукацыі асобамі з асаблівасцямі псіхафізічнага развіцця;
* праходзіць папярэдні медыцынскі агляд пры паступленні на працу і перыядычныя медыцынскія агляды ў парадку, устаноўленым Міністэрствам аховы здароўя Рэспублікі Беларусь.

Іншыя абавязкі педагагічных работнікаў устанаўліваюцца заканадаўствам, устаноўчымі дакументамі і іншымі лакальнымі нарматыўнымі прававымі актамі ўстановы адукацыі.

Педагагічным работнікам забараняецца выкарыстаць адукацыйны і выхаваўчы працэсы ў палітычных мэтах або для падахвочвання навучэнцаў да дзеянняў, супярэчным Канстытуцыі Рэспублікі Беларусь і заканадаўству.

Раздзел XV. Парадак фінансавання

Малааўцюкоўскай сярэдняй школы

15.1 Фінансаванне Малааўцюкоўскай сярэдняй школы ажыццяўляецца за кошт сродкаў мясцовага бюджэту на падставе дзяржаўных і мясцовых нарматываў фінансавання, вызначаемых у разліку на аднаго вучня для дадзенага тыпу установы адукацыі.

Прыцягненне дадатковых сродкаў не нясе за сабой зніжэнне нарматываў і памераў фінансавання з бюджэта.

15.2 Дадатковымі крыніцамі фінансавання Малааўцюкоўскай сярэдняй школы з'яўляюцца:

* прыбыткі, атрыманыя ад рэалізацыі прадукцыі, выканання работ і аказання паслуг;
* добраахвотныя ахвяраванні юрыдычных і фізічных асоб;
* іншыя крыніцы, не забароненыя заканадаўствам Рэспублікі Беларусь.

15.3 Малааўцюкоўская сярэдняя школа можа ажыццяўляць платную адукацыйную дзейнасць па аказанні паслуг, не фінансуемых з бюджэта.

Кошт дадатковых адукацыйных паслуг вызначаецца ў адпаведнасці з заканадаўствам з улікам эканамічна абаснаваных выдаткаў і зацвярджаецца дырэктарам Малааўцюкоўскай сярэдняй школы.

15.4 Грашовыя сродкі, атрыманыя ў выніку ажыццяўлення гаспадарчай дзейнасці, у тым ліку аказанні платных паслуг, паступаюць у самастойнае распараджэнне Малааўцюкоўскай сярэдняй школы, улічваюцца і выкарыстоўваюцца па каштарысах, зацверджаных заканадаўствам Рэспублікі Беларусь.

Узмацненне, абнаўленне і развіццё матэрыяльна-тэхнічнай базы Малааўцюкоўскай сярэдняй школы ажыццяўляецца за кошт бюджэтных сродкаў, а таксама сродкаў, атрыманых ад рэалізацыі прадукцыі, выканання работ і аказання платных паслуг, добраахвотных ахвяраванняў юрыдычных і фізічных асоб, арганізацый, іншых відаў дзейнасці, не забароненых заканадаўствам Рэспублікі Беларусь.

Раздзел XVI. Міжнароднае супрацоўніцтва

16.1 Малааўцюкоўская сярэдняя школа мае права ўстанаўліваць прамыя сувязі з органамі кіравання адукацыі і агульнаадукацыйнымі ўстановамі замежных краін, міжнароднымі арганізацыямі, фондамі ў межах абмену вопытам арганізацыі агульнай сярэдняй адукацыі, правядзення сумесных мерапрыемстваў.

16.2 Міжнароднае супрацоўніцтва Малааўцюкоўскай сярэдняй школы ажыццяўляе ў адпаведнасці з заканадаўствам Рэспублікі Беларусь.

У гэтым дакуменце пранумаравана, прашнуравана, замацавана пячаткай 20 лістоў.

Дырэктар Дзяржаўнай установы адукацыі

"Малааўцюкоўская сярэдняя школа" А.У. Германенка